ОБЩИНСКА ИЗБИРАТЕЛНА КОМИСИЯ ЛОВЕЧ

ПРОТОКОЛ № 16/13 октомври 2023 г.
от заседание на Общинска избирателна комисия Ловеч

	Днес, 13 октомври 2023 г., от 12.00 ч в гр. Ловеч, ул. „Търговска”№ 22, се проведе заседание на Общинска избирателна комисия Ловеч. На заседанието присъстват членове на комисията  както следва:

ПРЕДСЕДАТЕЛ:	Анна Дочева Михайлова	
ЗАМ.-ПРЕДСЕДАТЕЛ:	Мария Бончева Йорданова	
ЗАМ.-ПРЕДСЕДАТЕЛ:	Фатме Юсеинова Моллова	
ЗАМ.-ПРЕДСЕДАТЕЛ:	Петя Цанкова Стоянова	
СЕКРЕТАР:	Петко Георгиев Петков	
ЧЛЕНОВЕ:  	Стойо Иванов Ковачев	
	Иван Донев Арабаджиев	
	Ивелина Георгиева Иванова	
	Клара Сашева Баросова	
 	Светлана Вълева Рачева	

	Присъстват 10 от общо 11 члена на Комисията. Отсъства Ралица Чавдарова Димитрова. Всички членове са уведомени по телефона. Публикувано е и съобщение на интернет страницата на ОИК Ловеч за датата и часа на заседанието, както и проект на дневен ред. Същото е поставено и на видно място на информационното табло на ОИК Ловеч. 

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум и Председателят откри заседанието на ОИК Ловеч. 

Председателят оповести следния проект на дневен ред:

1.	Разглеждане на сигнал от Красимира Дренчева с вх. № 74/13.10.2023г., 9:10ч.
2.	Промени в състава на секционни избирателни комисии в изборите за общински съветници и кметове на 29 октомври 2023 г.;
3.	Разни.

	Председателят подложи на гласуване така обявения проект на дневен ред. Бе проведено гласуване и с 10 гласа „За” (Анна Дочева Михайлова; Мария Бончева Йорданова; Фатме Юсеинова Моллова; Петя Цанкова Стоянова; Петко Георгиев Петков; Стойо Иванов Ковачев; Иван Донев Арабаджиев, Ивелина Георгиева Иванова; Клара Сашева Баросова; Светлана Вълева Рачева) и 0 „Против”, на основание чл. 87, ал. 1, т. 1 от Изборния кодекс, Общинска избирателна комисия Ловеч прие обявения дневен ред.
Точка първа:
Постъпил е сигнал с вх. № 74/13.10.2023 г., 09:10 ч., от Красимира Дренчева като Кандидат за общински съветник, в който се  посочва, че на 12.10.2023 г. при посещение в с. Къкрина е установила множество агитационни материали тип плакати на коалиция „Продължаваме Промяната – Демократична България“ № 66, залепени на стълбове на улично осветление по протежение на ул. „Панайот Волов“ -1 брой плакат и път „3013“ в районна на населено място с. Къкрина – 3 броя плакати. Представен е снимков материал – 4 бр. снимки.
ОИК Ловеч разглежда изложените обстоятелства съобразно правомощията си за произнасяне по жалби и сигнали за нарушения на предизборната кампания по чл. 87, ал.1, т.22 от ИК
Видно от приложените доказателства – 4 броя снимки и извършената проверка и доклад от членове на ОИК Ловеч Петя Цанкова Стоянова и Светлана Вълева Рачева, е установено, че са поставени плакати върху стълбове на улично осветление,  имащи характер на агитационни материали с призив за гласуване и съдържащи поредния номер в листата на КП „Продължаваме Промяната – Демократична България“ № 66, регистрирана за участие в изборите за общински съветници и кметове на 29.10.2023 г. В тази връзка следва да се изпрати писмо до г-жа Корнелия Маринова – Кмет на Община Ловеч за проверка за наличие на агитационни материали на посочените места, като следва да се укаже на Кмета на Община Ловеч и Кметски наместник с. Къкрина да премахнат агитационните материали поставени в нарушение на кодекса;
Съгласно чл. 183, ал. 3 от ИК агитационните материали се поставят на определени от кмета места, на сгради, огради и витрини - с разрешение на собственика или управителя на имота. Със Заповед № З -1560 от 25.09.2023 г. на Кмета на община Ловеч, са определени местата за поставяне на агитационни материали на територията на общината като  описаните в сигнала места не са сред посочените. 
Предложението бе подложено на гласуване. С 10 гласа „За” (Анна Дочева Михайлова; Мария Бончева Йорданова; Фатме Юсеинова Моллова; Петко Георгиев Петков; Стойо Иванов Ковачев; Иван Донев Арабаджиев, Ивелина Георгиева Иванова; Клара Сашева Баросова; Светлана Вълева Рачева) и 0 „Против” на основание чл. 87, ал. 1, т. 22 от Изборния кодекс, Общинска избирателна комисия Ловеч
Р Е Ш И :
УКАЗВА:
1.	На Кмета на община Ловеч и Кметски наместник с. Къкрина, обл. Ловеч на основание чл. 186, ал. 1 от ИК да премахне агитационните материали поставени в нарушение на кодекса;
2.	На представителите на политическите партии и коалиции да спазват стриктно определените места за поставяне на агитационни материали на територията на община Ловеч съгласно Заповед № З-1560 от 25.09.2023г. на Кмета на община Ловеч.
         Настоящото решение подлежи на обжалване пред Централната избирателна комисия в срок до три дни от обявяването му.

Точка втора:
Постъпило е Предложение с вх. № 77/13.10.2023 г. от Атанас Владимиров Трифонов като упълномощен представител на KП „Продължаваме Промяната – Демократична България“. Иска се извършване на промяна в състава на СИК с № 111800033, на мястото на Недялко Петров Стоянов – секретар да бъде назначена Веселина Величкова Василева. Смяната на посочения по-горе член на СИК е аргументирана с трайна фактическа невъзможност да изпълнява задълженията си като длъжностно лице в изборите на 29.10.2023 г.  /основание за освобождаване по чл. 51, ал. 2, т. 4 от ИК/, което обстоятелство се декларира от представителя на коалицията.

Предложението бе подложено на гласуване. С 10 гласа „За” (Анна Дочева Михайлова; Мария Бончева Йорданова; Фатме Юсеинова Моллова; Петко Георгиев Петков; Стойо Иванов Ковачев; Иван Донев Арабаджиев, Ивелина Георгиева Иванова; Клара Сашева Баросова; Светлана Вълева Рачева) и 0 „Против” на основание чл. 87, ал. 1, т. 5 и т. 6 от Изборния кодекс и Решение № 2378-МИ от 12.09.2023 г. на Централна избирателна комисия, Общинска избирателна комисия Ловеч

Р Е Ш И :
В СИК № 111800033 – гр. Ловеч
ОСВОБОЖДАВА Недялко Петров Стоянов с ЕГН *** като секретар и анулира издаденото му удостоверение;
НАЗНАЧАВА за секретар Веселина Величкова Василева с ЕГН ***.

След изчерпване на дневния ред заседанието бе закрито в 12:09 часа.

ПРЕДСЕДАТЕЛ:
								/Анна Дочева Михайлова/	
	
СЕКРЕТАР:
								/Петко Георгиев Петков/